****

**Dags dato:** 20. maj 2020

 **Skrevet af:** Ulla og Per

 **Til:** Afd. bestyrelsen

### Referat

### Afdelingsbestyrelsesmøde

### Skype- møde

### Torsdag den 4. juni fra 9.00 – 12.00.

**Dagsorden:**

1. **Velkomst ved Ulla Gram**

Det var egentlig meningen at vi skulle være samlet, men der er stadig restriktioner i forhold til det at samles, man må samles 10 personer. Derfor blev det på skype. Godt at se jer alle.

1. **Valg af ordstyrer (Lene R. og Susanne D)*.* Referent (Lone**).
2. **Referater:**
* Bestyrelsesmødet den 30. januar 2020 *– bilag 1.*

*Vi bruger en del tid på at samle op fra referatet fra sidste møde, da mange ting har ligget stille siden, rigtig meget gør det stadigvæk …*

Referatet er godkendt

1. **FOA-Huset under Corona**

Hvordan er det gået, hvad er den aktuelle status, og hvilke tanker gør ledelsen sig om genåbning efter sommerferien i forhold til:

* Personalet – alle har enten arbejdet hjemme, eller delt dagen i huset, en enkelt har siddet på Villavej. A-kassen har ligeledes været her på skift, de andre har arbejdet hjemmefra.

Vi har været tilgængelige på telefonen, og der har været mange henvendelser.

* Medlemmer – der har været sendt mails ud til alle medlemmer, for at der ikke skulle være tvivl om hvordan man fik kontakt til FOA. Der sendes igen mail ud til medlemmer om, at vi fra 8. juni kan ringe på hovednummeret, og så blive stillet om til den person der kan hjælpe. Der er endnu ikke lukket op så døren er åben, men man kan ringe og få en aftale hvis der er behov for dette.
* Møder og kurser – der sker ikke noget på dette felt før engang efter sommerferien.

der er lavet et møderum i huset, det er her der kan være gæster. Hermed sikrer vi at der alene skal rengøres et rum flere gange om dagen. Der er ligeledes aftalt hvem der bruger hvilke wc’er. Der er sprit og desinfektions midler i alle rum. Alle skal selv rengøre deres kontorarbejdsplads.

* A-kassen – der er suspenderet dagpengeforbruges, det betyder at man ikke har brugt af sin dagpengeret. De er så småt i gang – der skal afholdes samtaler med de der har meldt sig ledige her i perioden med Corona, det skal helst klares inden der er sommerferie, der vil derfor være samtaler uafbrudt indtil sommerferien. Ledigheden er ikke steget for vores medlemmer her i Coronaperioden. – Berit er ved at lave en oversigt over hvorfor medlemmer er blevet ledige i denne periode.

Alle har taget det utroligt pænt i forhold til at det ikke har været muligt med personligt fremmøde – alt er klaret på telefonen.

Der har været lidt flere telefonsamtaler her under lukningen, men alt i alt er det lykkes at betjene alle på bedste vis.

Der er en drøftelse omkring det at have meldt sig ledig i Corona på baggrund af stress/manglende trivsel – det er noget Berit vil se nærmere på, da det springer i øjnene. Hvor mange melder sig ledige på baggrund af dette, Berit foreslår at se nærmere på det og melde tilbage til PL. Dette skal der holdes øje med.

Der er udfordringer i forhold til arbejdsmiljøet både i det private og det offentlige.

1. **Status på personalesituationen – bogføringen tilbage til afdelingen.**

Politisk Ledelse har besluttet at trække bogføringen hjem til afdelingen for at sikre bedre føling med den økonomiske udvikling.

Det har samtidig vist sig, at den centrale opgaveløsning stadigvæk kræver mange lokale ressourcer, og at sekretariatet bliver sårbart med kun to medarbejdere.

Der vil blive givet en mere fyldestgørende orientering.

Vi har som i ved fået forbundet til at lave bogføring for afdeling. Det har betydet at Ulla har skullet lave dagligt arbejde for at kunne videresende det til forbundet. Vi har i PL drøftet den udfordring flere gange. Der er brug for at vi har et tættere samarbejde i huset i forhold til bogholderiet.

Helle Skyum er blevet ansat 25 timer og hun skal være bogholder – det skal træde i kraft fra januar 2021. Helle har lavet bogføring i hendes tidligere job, så det er noget hun er bekendt med. Fra nu og til januar 2021 vil være oplæring og undervisning i forhold til vores systemer. Der er taget kontakt til forbundet for at få lavet en plan for oplæring Forbundet har ligeledes købt nyt system, så det vil Helle blive oplært i.

Afdelingen har været meget tilfredse med Forbundet i forhold til opgaveløsningen. Det er alene vores behov for at have det tættere på.

Der spørges ind til timetallet i forhold til det at det er en 25 timers stilling – Ulla oplyser at det er de timer der er til opgaven. er startet, da hun pt. er vikar og når Louise kommer retur fra barsel, går hun i sin nye stilling. Louise er tilbage i august efter ferie og barsel. Efter sommerferien er vi tilbage på fuld styrke.

1. **Godkendelse af regnskab 2019 ???** *– bilag eftersendes har rykket for et regnskab*

Det har fungeret lidt anderledes end det plejer da noget er lavet lokalt og noget i forbundet.

Vi har et mindre forbrug i forhold til budgetteret.

Sektoren har haft et mindre forbrug – dette da der har været en mætning da medlemmerne har haft mange tilbud.

Der er ligeledes hensættelser – bland andet til indefrossen ferie, fratrædelser og lignede.

Der er de gamle hensættelser bl. a. kompetenceudvikling.

Der er spørgsmål til de inde frosne feriepenge – må man beholdt dem i egen virksomhed. Det er drøftet på HB om vi beholder dem i FOA eller vi indbetaler til fonden. Pengene skal og kan ikke bruges til drift. Og pt. er HB’s beslutning indbetal til fonden.

Opmærksomhedspunkter – kontingentindtægterne det skal vi have set på i bestyrelsen.

Der skal ligeledes ses på lønningerne, da der har været en del udskiftning.

Vi skal også have set på vurderingen af vore ejendomme, er det på det rigtige niveau.

Der spørges ind til senior kontingent. Der er for efterlønner alene nedsættelse i forhold til indbetaling af efterlønsbidrag.

Der spørges ind til Dalgasgade.

I skal alle være opmærksomme på at i får elektronisk besked i forhold til godkendelse af regnskabet.

Per har et ønske om at der gives et mandat til at der kan bruges penge på vedligeholdelse – at der hensættes et beløb til vedligeholdelse. Dette er der behov for, og det er der mulighed for i dette regnskab. Der er enighed om at dette er en god ide.

1. **Diverse orienteringspunkter og drøftelsespunkter fra ledelsen**
* Budgetsituationen i Skanderborg, Silkeborg og Region Midtjylland.

 **Regionen** – lige nu har regionen svært ved at se ind i deres budget.

**Skanderborg** – de kommer også til at skulle finde penge da udligningsreformen giver dem færre midler – det vil være de store velfærdsområder der ses på. når regningen for Corona gøres op, skal de trække det de har sparet fra inden de sender regningen. Der er budget status møde den 18. og her deltager HMU med taletid i forhold til besparelser. Man vil arbejde med det hen over sommeren. Uge 34 skal handlekataloget afleveres. Der ses på en ny skolestruktur.

**Silkeborg** – her er der tilpasninger i det nuværende budget, og i det kommende skal der ligeledes spares. Her skal man også inden man sender regningen for Corona, trække det fra som man har sparet.

Der er pt. korrigerende handlinger da budgettet ikke er overholdt og andet. Her den 12. 13. bliver der peget på det der må lukke ned på grund af besparelser.

For begge kommuner er der er et opmærksomhedspunkt i forhold til minimumsnormering, der er stor fokus på at de penge der sendes ud – meget nemt kommer til at falde til noget andet.

Der er lavet en ny aftale for elever AUB i Trepartsaftale.

* Den lokale udvikling i oprettelsen af lokale Faglige Hovedorganisationer, herunder struktur og økonomi.

FH – Corona gjorde at der ikke blev holdt regionale møder. Der har derfor været møder elektroniske, for at tale struktur. Der er møde igen den 29.6 i forhold til den lokale struktur.

Region midt – her er forslaget at der skal være 5 sektioner.

Derudover kan man lave kommuneudvalg, det lokale FH Skanderborg eller det lokale FH Silkeborg. Det er det der skal arbejdes med fra FOA’s side. FOA ønsker at være tæt på de beslutninger der træffes. Beslutningerne skal lægges i de kommunale udvalg ligeledes skal økonomien være der hvor beslutningerne træffes. Det er her der er uenigheder i forhold til struktur. De regionale FOA-afdelinger er enige i at det skal være så lokalt som muligt.

* Vedr. Dalgasgade og det byggeri der er på hver side af vores hus.

Der har været møde vedr. projekt på denne grund. Hvad kunne det betyde for os? Kunne vi være interesserede i at sælge?

Hvad er grunde værd? Hvad har vi af muligheder hvis vi vælger at sælge? Hvor skal vi så bo?

Skal vi bygge eller skal vi købe? Hvad kan vi spare i forhold til forbrug? Hvad skal vi bruge af plads?

Der er nogen der er interesserede i den jord vi ligger på.

Vi har haft for projekt i forhold til om vi skulle bygge ved 3F – den gang var udgiften 20 mill.

Da var vi enige om at det var for dyrt.

Vi valgte så se på det at renovere Dalgasgade 24 – det syntes vi ligeledes blev for dyrt, da der ikke ville være værdistigning i forhold til evt. salg af ejendommen.

Skal vi kigge ind i et nyt projekt – er vi nødt til at skralle af i forhold til en kæmpe sal, og ekstra kontorer og det der evt. vil være ”luksus”

Skal vi prøve at få lavet et nyt projekt? Vi vil få væsentlige lavere energi omkostninger samt renoveringsomkostninger. Med det i mente, skal vi få set på hvordan kunne det se ud, og hvad vil udgiften være i det nye, når vi ved hvilke udgifter vi har.

Der er spørgsmål til det om der skal være færre afdelinger – det er der ikke på nuværende behov for.

Hvad koster en skitse?

Er beliggenheden på Granhøjvej stadig aktuel. Er der andre fagforeninger der overvejer at finde nu bolig?

Skal vi have produktions køkken eller anretter køkken.

Af alle de gode input der er kommet i denne drøftelse, vil tages med i det videre forløb.

Skulle der tages penge fra indeværende år til afdækning af muligheder for at afsøge muligheder, dette blev besluttet at DL går videre med, og vender tilbage når der er nyt.

1. **Afdelingsbestyrelsesmøder i 2020**
* torsdag den 4. juni
* torsdag den 3. september
* torsdag den 8. oktober mulighed er den 5. oktober kl. 9.00 til 13.00
* torsdag den 3. december

Det aftales at mødet i oktober bliver den 5. fra 9-13.

1. **Eventuelt**

Der er en oplevelse af at der har været bemærkelsesværdigt stille her i Corona tiden. Der er været et stort hensyn fra og til alle – SØLUND

Det har ikke været muligt at komme til kontoret i administrationsbygningen hvilket har gjort det svært for TR at lave opgaverne.

Der har været en del samtaler trods Corona Sølund.

Chris fortæller at han har opsagt sin stilling, og at han derfor også holder på Sølund. Han ønsker alle det bedste for fremtiden. Ulla takker Chris for hans indsats i arbejdet som TR på Sølund.

Susanne D. der har været en del udfordring i forhold til værnemidler og ledelsesstil i en meget foranderlig arbejdssituation. Der sker en del jobskifte. Der er endnu ikke åbnet for daghjem.

Lene R det har været en presset tid, og der er behov for normale tilstande. Der har været holdet TR møder om aftenen, det skal stoppe nu. Der er behov for at der komme normale møder. Og at alle får deres TR-tid. Alle er så af sprittede så der er ingen sygdom – ingen snottede næser, og det må der komme læring af.

1. **Evaluering**

Et meget disciplineret bestyrelsesmøde – det takker Ulla for.

Alle ønskes en god sommer vi ses efter sommerferien.

Tak for nu på skype

*Hilsen Ulla og Per*